ΕΠΑΝΑΛΗΠΤΙΚΕΣ ΑΣΚΗΣΕΙΣ ΣΤΟ 2ο ΚΕΦΑΛΑΙΟ

**ΦΥΛΛΑΔΙΟ 2Α - ΑΣΚΗΣΕΙΣ ΣΤΟ 2ο ΚΕΦΑΛΑΙΟ**

1. Όταν η τιμής ενός αγαθού είναι 2€, ζητούνται 100.000 κιλά ημερησίως από το αγαθό αυτό. Όταν η τιμή αυξηθεί στα 3€, η ζητούμενη ποσότητα μειώνεται κατά 20.000 κιλά.

α. να βρεθεί η ED του αγαθού και να χαρακτηριστεί η ζήτησή του.

Β. να σχεδιαστεί η καμπύλη ζήτησης.

1. Η ελαστικότητα ενός αγαθού είναι -1,5 όταν η τιμή είναι 7,5 € και η ποσότητα που ζητείται ίση με 40.000 μονάδες. Αν η τιμή μειωθεί κατά 0,25€, τότε:

α. πόσες μονάδες από το αγαθό πωλούνται στη νέα τιμή;

β. να γίνει διαγραμματική απεικόνιση.

1. Δίνεται ο παρακάτω πίνακας

|  |  |  |
| --- | --- | --- |
| Σημεία | Τιμή (P) | Ζητούμενη Ποσότητα (QD) |
| Α | 10 | 100 |
| Β | 15 | 85 |
| Γ | 18 | 60 |

α. Να σχεδιάσετε την καμπύλη ζήτησης. Είναι ευθεία;

β. Να υπολογίσετε την ελαστικότητα ζήτησης ως προς την τιμή, καθώς η τιμή αυξάνεται.

1. Έστω ότι η ελαστικότητα ζήτησης ενός αγαθού είναι -2. Πόσο πρέπει να μεταβληθεί η τιμή του προϊόντος ώστε να μειωθεί η ζητούμενη ποσότητα κατά 30%;
2. Να βρεθεί ποια ποσότητα ζητείται στην τιμή των 5€ αν είναι γνωστό πως όταν αυξάνεται η τιμή στα 6€, η ποσότητα είναι 80.000, ενώ η ED = -2,5.
3. Όταν η τιμή ενός αγαθού είναι 2,5 ευρώ, η ζητούμενη ποσότητα είναι 80 μονάδες. Αν η │ED│ = 1,5 και η τιμή αυξηθεί κατά 20%, τότε

α. πόσο μεταβάλλεται η ποσότητα;

β. ποια η ποσοστιαία μεταβολή της ποσότητας;

γ. ποια είναι η νέα ζητούμενη ποσότητα;

1. Δίνεται ο πίνακας:

|  |  |
| --- | --- |
| Τιμή (P) | Ζητούμενη Ποσότητα (QD) |
| 100 | 30 |
| 150 | 20 |
| 200 | 15 |

α. να υπολογίσετε τη Συνολική Δαπάνη των καταναλωτών σε όλα τα σημεία.

β. να σχεδιάσετε την καμπύλη ζήτησης.

γ. να υπολογίσετε την ED.

δ. να βρείτε την αλγεβρική μορφή της συνάρτηση ζήτησης.

1. Αν η ζήτηση ενός αγαθού δίνεται από τη συνάρτηση QD = 250 – 5Ρ, σε ποια τιμή θα συμβουλεύαμε την επιχείρηση να πουλά το προϊόν της προκειμένου να μεγιστοποιήσει τα έσοδά της;
2. Αν η συνάρτηση ζήτησης είναι QD =2, τότε:

α. να σχεδιαστεί η καμπύλη ζήτησης.

β. να υπολογιστεί η ελαστικότητα ζήτησης ως προς την τιμή.

1. Η ζήτηση του αγαθού Κ δίνεται από τη συνάρτηση QD = 30 – 2P.

Α) Να βρεθεί η ελαστικότητα της ζήτησης ως προς την τιμή καθώς η τιμή αυξάνεται από 5 σε 7 ευρώ.

Β) Να βρεθεί η ελαστικότητα καθώς η τιμή μειώνεται από 7 σε 5 ευρώ.

Γ) Να βρεθεί η τοξοειδής ελαστικότητα καθώς η τιμή αυξάνεται από 5 σε 7 ευρώ.

Δ) Τι παρατηρείτε ως προς την αριθμητική τιμή των ελαστικοτήτων;

Ε) Να γίνει η γραφική παράσταση της συνάρτησης ζήτησης.

Στ) Σε ποιο σημείο της καμπύλης μεγιστοποιείται η συνολική δαπάνη των καταναλωτών; Να την υπολογίσετε.

Ζ) μία αύξηση της τιμής του αγαθού Λ συμπληρωματικού του αγαθού Κ, οδηγεί σε μεταβολή της ζήτησης του αγαθού Κ κατά 20%. Να βρείτε τη νέα συνάρτηση ζήτησης του Κ και να την παραστήσετε γραφικά, στο ίδιο διάγραμμα με την αρχική συνάρτηση.

1. Η αρχικά ζητούμενη ποσότητα ενός αγαθού για έναν καταναλωτή είναι 60 μονάδες στην τιμή P1. Το αρχικό εισόδημα του καταναλωτή είναι ίσο με 1500 €. Μία αύξηση του εισοδήματος οδηγεί τον καταναλωτή στο να ζητά 100 μονάδες από το αγαθό. Ακολουθεί μία αύξηση της τιμής του αγαθού σε P2 , έτσι ώστε ο καταναλωτής να ζητά και πάλι ποσότητα ίση με την αρχική, πριν από τις δύο μεταβολές. Αν γνωρίζετε πως καθώς μεταβάλλεται το εισόδημα ισχύει EΥ = 2 και καθώς αυξάνεται η τιμή, ισχύει ED = -2, τότε να υπολογίσετε:

Α) το νέο εισόδημα καθώς και την ποσοστιαία αύξηση αυτού. Να δικαιολογήσετε την κατεύθυνση της μεταβολής του εισοδήματος.

Β) Ποια είναι η ποσοστιαία αύξηση της τιμής;

Γ) Να υπολογίσετε την ποσοστιαία μεταβολή της συνολικής δαπάνης των καταναλωτών καθώς αυξάνεται η τιμή από P1  σε P2 και να αιτιολογήσετε τη μεταβολή της.

1. Με τα στοιχεία του παρακάτω πίνακα, να βρείτε τη συνάρτηση ζήτησης και να τη σχεδιάσετε.

|  |  |  |
| --- | --- | --- |
| Σημείο | Ρ | QD |
| Α | 5 | 40 |
| Β | 20 | 10 |
| Γ | 40 | 5 |
| Δ | 50 | 4 |

1. Η ζήτηση του αγαθού Β από έναν καταναλωτή εκφράζεται από μία ευθεία καμπύλη ζήτησης. Αν στο σημείο Α(Ρ1 = 10, QD = 160) η ελαστικότητα της ζήτησης ως προς την τιμή είναι ED = -0.25, να υπολογίσετε τη συνάρτηση ζήτησης.
2. Η ζήτηση ενός αγαθού δίνεται από τη σχέση QD = 100 – 5Ρ.

α. Αν η τιμή του αγαθού αυξηθεί από 4 σε 6 ευρώ, να υπολογίσετε και να αιτιολογήσετε τη μεταβολή της συνολικής δαπάνης των καταναλωτών.

β. Να εξετάσετε υπολογιστικά αν το κράτος ωφελείται από την αύξηση της τιμής δεδομένου ότι εισπράττει το 20% της συνολικής δαπάνης των καταναλωτών. Να αιτιολογήσετε την απάντησή σας.

**Ερωτήσεις στο 2ο Κεφάλαιο**

1. Με τον όρο τιμή εννοούμε τις χρηματικές μονάδες που απαιτούνται για την απόκτηση μίας μονάδας ενός αγαθού.
2. Τα αγαθά στα οποία οι μεταβολές στο μέγεθος του εισοδήματος επιδρούν αντίστροφα στη ζήτησή τους ονομάζονται κανονικά αγαθά.
3. Ο χυμός ροδιού και ο χυμός πορτοκαλιού μπορούν να θεωρηθούν υποκατάστατα αγαθά.
4. Αν ένα καταναλωτής αναμένει αύξηση του εισοδήματός του την 1η του επόμενου μηνός, θα μειώσει την κατανάλωσή του σήμερα.
5. Ο αριθμός των καταναλωτών επηρεάζει μόνο την ατομική καμπύλη ζήτησης.
6. Αν έχουμε ευνοϊκή στροφή των προτιμήσεων των καταναλωτών για ένα αγαθό Χ και αμέσως μετά μειωθεί η τιμή του, τότε η τελικά ζητούμενη ποσότητα είναι δυνατόν να παραμείνει ίση με την αρχική.
7. Η ζήτηση των φαρμάκων είναι πλήρως ελαστική.
8. Όταν μειώνεται η τιμή στις γυναικείες τσάντες, τότε αυξάνεται η ζήτηση των γυναικείων παπουτσιών.
9. Αν αυξηθεί η τιμή ενός κανονικού αγαθού και αμέσως μετά αυξηθεί το εισόδημα ενός καταναλωτή, η τελική ζητούμενη ποσότητα είναι πιθανό να μείνει αμετάβλητη.
10. Σύμφωνα με τον νόμο της ζήτησης, οι μεταβολές στην τιμή ενός αγαθού μεταβάλλουν τη ζητούμενή του ποσότητα, μετακινώντας την καμπύλη και αλλάζοντας τη συνάρτησή της.
11. Στην ανελαστική ζήτηση η μεταβολή της τιμής θα επηρεάζει πάντοτε τη συνολική δαπάνη.
12. Αν λόγω ευνοϊκής στροφής των προτιμήσεων των καταναλωτών αυξηθεί η αγοραία ζήτηση κατά 50 μονάδες προϊόντος σε κάθε επίπεδο τιμής, τότε η νέα καμπύλη ζήτησης είναι παράλληλη της αρχικής.
13. Η εισοδηματική ελαστικότητα ενός αγαθού είναι -0,5 όταν η μείωση του εισοδήματος κατά 20% προκαλεί αύξηση της ζήτησης κατά 20%.
14. Εκπτώσεις γίνονται πιο εύκολα σε προϊόντα ελαστικής ζήτησης.
15. Για το κράτος είναι προτιμότερο να αυξάνει έμμεσους φόρους (πχ ΦΠΑ) σε προϊόντα ανελαστικής ζήτησης.
16. Αν η ποσότητα ενός αγαθού αυξηθεί κατά 20% και η τιμή του μειωθεί κατά 40%, ποια θα είναι η ελαστικότητα ζήτησης;
17. Η Φανή δαπανά 80 ευρώ κάθε εβδομάδα για βενζίνη στο αυτοκίνητό της. Ποια είναι η συνάρτηση ζήτησής της;
18. Η συνολική δαπάνη για ένα αγαθό μειώνεται όταν η τιμή αυξάνεται και η ζήτηση είναι ελαστική.
19. Αν │ED│ = 0,5 και η τιμή μειωθεί κατά 10%, τότε η ποσότητα θα:

α. αυξηθεί κατά 5% β. μειωθεί κατά 5% γ. αυξηθεί κατά 20% δ.μειωθεί κατά 20%

1. Η συνάρτηση ζήτησης για ένα αγαθό εκφράζεται από την συνάρτηση QD = 600 – 4Ρ. Η συνολική δαπάνη των καταναλωτών για το αγαθό αυτό είναι μέγιστη όταν:

α. Ρ = 65 β. Ρ = 70 γ. Ρ = 75 δ. Ρ = 80